Document ID: 31982L0532

NEUVOSTON DIREKTIIVI,
annettu 19 päivänä heinäkuuta 1982,
terveyttä koskevista ongelmista tuoreen siipikarjanlihan kaupassa annetun direktiivin 71/118/ETY muuttamisesta (82/532/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 ja 100 artiklan,
ottaa huomioon komission ehdotukset(),
ottaa huomioon Euroopan parlamentin lausunnot(),
ottaa huomioon talous- ja sosiaalikomitean lausunnot(),
sekä katsoo, että
komissio teki 19 päivänä maaliskuuta 1981 neuvostolle ehdotuksen terveyttä koskevista ongelmista tuoreen siipikarjanlihan kaupassa 15 päivänä helmikuuta 1971 annetun neuvoston direktiivin 71/118/ETY(), sellaisena kuin se on viimeksi muutettuna direktiivillä 81/578/ETY(), eräiden säännösten muuttamisesta; tämän ehdotuksen tavoitteena on erityisesti muuttaa ja täsmentää tarkastusmääräyksiä, ratkaista tarkastuskustannusten rahoitusongelma ja lykätä 16 a artiklan a kohdan kolmannessa luetelmakohdassa mainitun, siipikarjan teurastamista ja sisäelinten poistoa koskevan poikkeuksen päättymispäivää, jotta kyseistä poikkeusta voidaan jatkaa 15 päivään elokuuta 1981 15 päivään elokuuta 1986, koska eräissä jäsenvaltioissa osittain sisäelimettömän siipikarjan lihan tuotanto on edelleen merkittävää,
direktiivillä 71/118/ETY rajoitetaan erityisesti tuoreen siipikarjanlihan mainitun direktiivin mukaisesti tapahtuvan vesijäähdytyksen käyttö siipikarjan ruhoihin, jotka välittömästi jäähdytyksen jälkeen jäädytetään tai pakastetaan; mainitussa direktiivissä annetaan jäsenvaltioille mahdollisuus myöntää poikkeuksia tästä säännöksestä,
myönnetyt poikkeukset lakkaavat olemasta voimassa 15 päivänä elokuuta 1982,
lisäksi komissio teki neuvostolle 14 päivänä helmikuuta 1979 ehdotuksen, jonka tavoitteena on laajentaa edellä mainitun jäähdytysmenetelmän käyttöä ruhoihin, jotka on tarkoitettu markkinoitaviksi jäähdytettyinä, ja
ottaen huomioon näiden eri ehdotusten suhteen tapahtunut kehitys on tarpeen varotoimena lykätä edellä mainittujen poikkeusten päättymispäivää, kunnes annetaan yhteisön säännökset, jotka koskevat direktiivistä 71/118/ETY johtuvia tarkastuskustannuksia ja joissa määritetään erityiset hygieniavaatimukset, joiden mukaisesti niin sanottua "vastavirta"-jäähdytysmenetelmää voidaan käyttää tuoreeseen siipikarjanlihaan, jota ei välittömästi jäädytetä tai pakasteta, ja jotka koskevat osittain sisäelimettömän siipikarjan lihan tuotantoa ja tarkastusta; tämä päivä ei kuitenkaan voi olla myöhempi kuin 31 päivä maaliskuuta 1984,
ON ANTANUT TÄMÄN DIREKTIIVIN:
1 artikla
Muutetaan direktiivi 71/118/ETY seuraavasti:
1. Korvataan 14 artiklan 2 kohdan ensimmäisen alakohdan viimeinen virke seuraavasti:
"Nämä poikkeukset ovat voimassa, kunnes saatetaan voimaan yhteisön säännökset, jotka koskevat tästä direktiivistä johtuvia tarkastuskustannuksia ja joissa vahvistetaan erityiset hygieniavaatimukset, joiden mukaisesti liitteessä I olevan V luvun 28 a ja 28 b kohdassa vahvistettujen edellytysten mukaista menetelmää voidaan käyttää ruhoihin, joita ei välittömästi jäädytetä tai pakasteta. Poikkeuksia ei voida soveltaa pitempään kuin 31 päivään maaliskuuta 1984."2. Korvataan 16 a artiklan a alakohdan kolmas luetelmakohta seuraavasti:
"- lisäaikaa liitteessä I olevassa IV luvussa annettujen teurastusta ja sisäelinten poistoa koskevien määräysten noudattamista varten. Lisäaika voi olla voimassa enintään, kunnes yhteisön säännökset tästä direktiivistä johtuvista tarkastuskustannuksista sekä sellaisen siipikarjanlihan tarkastamisesta, josta sisäelimet on osittain poistettu, tulevat voimaan. Sen viimeinen mahdollinen voimassaolopäivä on 31 päivä maaliskuuta 1984."
2 artikla
Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 15 päivänä elokuuta 1982. Niiden on ilmoitettava tästä komissiolle viipymättä.
3 artikla
Tämä direktiivi on osoitettu kaikille jäsenvaltioille.
Tehty Brysselissä 19 päivänä heinäkuuta 1982.

Labels: 0
3
17
6